Názov kvalifikácie:	Izolatér 	
Číselné označenie kvalifikácie
(kód SK ISCO- 08):	
7124000	
Povolanie, ktorého sa kvalifikácia týka:	7124 – izolatéri	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	

500 hodín	
Z toho teoretická príprava:
Z toho praktická príprava:	170 hodín

330 hodín	
Doklad o nadobudnutej kvalifikácii: 	Osvedčenie o úplnej kvalifikácii	

Kvalifikačný štandard pre ISDV

Odborné vedomosti 
	Odborné zručnosti
	
IZOLATÉR  má:
•	vysvetliť základnú odbornú terminológiu a symboliku používanú v stavebníctve, technickú normalizáciu a štandardizáciu
•	charakterizovať technickú a projektovú dokumentáciu stavebných konštrukcií  pozemných stavieb, spôsoby jej zhotovenia,
•	vysvetliť spôsoby zobrazovania jednotlivých druhov izolácií na stavebných konštrukciách a rozvodoch v budovách,
•	charakterizovať základné stavebné konštrukcie pozemných stavieb a ich rozvody, súvisiace s izolatérskymi prácami,
•	zdôvodniť  význam a umiestnenie izolačných materiálov na stavebných konštrukciách,  
•	vymenovať druhy a vlastnosti izolačných materiálov (proti vode a vlhkosti, tlakovej vode, stratám tepla a prenikaniu chladu, akustické, proti hluku a otrasom a špeciálnym vplyvom), používaných pri izolatérskych prácach v budovách,
•	vysvetliť zásady výpočtu spotreby všetkých materiálov používaných na zhotovenie jednotlivých druhov izolácií stavebných konštrukcií, 
•	aplikovať  pri výpočte spotreby materiálov technické podklady, pracovné návody a katalógy výrobcov,
•	popísať  ručné a mechanizované náradie, nástroje a pomôcky používané pri meraní a opracovaní izolačných materiálov na stavebných konštrukciách a vnútorných rozvodoch,
•	popísať manipuláciu s materiálom a jeho ukladanie aj skladovanie, 
•	vysvetliť druhy dopravných prostriedkov potrebných pre dopravu izolačných materiálov pre prácu vo výškach,  zásady ich obsluhy,
•	vysvetliť spôsob kontroly, úpravy a preberania staveniska pred zhotovením izolatérskych prác, 
•	popísať technologické postupy ručného opracovania materiálov používaných pri izolatérskych prácach (rezanie, strihanie, sekanie, vŕtanie, pilovanie, ohýbanie, rovnanie, spájanie),
•	popísať hlavné zásady  a technologické postupy prác pri zhotovovaní izolačných vrstiev na stavebných konštrukciách (základy, strechy, podlahy) a rozvodoch v budovách, predpísané normami, výrobcami stavebných izolačných materiálov alebo projektantom,
•	popísať  konštrukciu pracovných a ochranných lešení používaných pri izolatérskych prácach na strechách,
•	vysvetliť druhy možných chýb a spôsoby ich odstránenia pri zhotovení izolácií,
•	popísať pracovné postupy  pri oprave  a rekonštrukcii starých izolačných vrstiev strešného plášťa plochej strechy, základov, podláh a rozvodov v budovách,
•	uviesť predpisy o bezpečnosti a ochrane zdravia pri práci na streche (vo výškach), a používané osobné ochranné pracovné prostriedky a zariadenia,
•	uviesť zásady bezpečnosti a ochrany zdravia pri práci, hygieny práce a ochrany pred požiarom, zásady ochrany životného prostredia pri stavebných prácach a spôsoby likvidácie odpadu z izolatérskych prác.	IZOLATÉR je zručný v oblasti/vie:
•	aplikovať získané teoretické vedomosti pri praktických činnostiach na stavbe,
•	používať základnú odbornú terminológiu, technickú normalizáciu a štandardizáciu v stavebníctve, 
•	orientovať sa v projektovej a technickej dokumentácii stavieb, súvisiacej  s izolatérskymi prácami, 
•	čítať stavebné výkresy budov a rozvodov v budovách,
•	posúdiť správne podľa technickej dokumentácie a realizačných stavebných výkresov pripravenosť staveniska pre izolatérske práce,
•	 merať a vypočítať obsah plochej strechy, základov a iných stavebných konštrukcií vrátane výpočtu spotreby materiálov na zhotovenie izolatérskych prác na týchto stavebných konštrukciách a ich rozvodoch, 
•	orientovať sa a pracovať s technickými listami, pracovnými návodmi a katalógmi výrobcov izolačných materiálov,
•	zvoliť si, pripraviť , používať/obsluhovať a udržiavať  správne ručné a mechanizované náradie, nástroje, a pomôcky používané pri izolatérskych prácach stavebných konštrukcií a ich rozvodov, 
•	zvoliť si správne manipulačné a dopravné prostriedky pre izolatérske práce,
•	dopravovať a manipulovať s materiálom pri jeho doprave vo výškach, skladovaní a ukladaní, 
•	zvoliť si a posúdiť správne kvalitu používaných materiálov dostupnými prostriedkami,
•	zvoliť si, pripraviť  a opracovať správne jednotlivé izolačné materiály, 
•	vykonávať samostatne základné hydroizolačné, tepelné a akustické izolatérske práce,
•	zvoliť správne pracovné postupy a organizáciu práce pri izolačných prácach na stavebných objektoch, 
•	pripraviť rôzne druhy podkladov pod izolácie,
•	zhotoviť samostatne vodorovné aj zvislé izolačné vrstvy strešného plášťa plochej strechy, základov, podláh a rozvodov v budovách,
•	posudzovať správne kvalitu prevedených izolatérskych prác, 
•	postaviť a rozobrať ľahké, konštrukčne  jednoduché lešenia a ochranné ohradenia,
•	vykonávať opravy a rekonštrukciu starých izolačných vrstiev strešného plášťa plochej strechy, základov, podláh a rozvodov v budovách,
•	upratať pracovisko od zvyškov stavebných materiálov a odpadkov,
•	likvidovať stavebný odpad v zmysle platnej legislatívy a prispieť tak k ochrane životného prostredia,
•	zhodnotiť množstvo a kvalitu vykonanej práce,
•	dodržiavať zásady bezpečnosti a ochrany zdravia pri práci, hygieny práce a ochrany pred požiarom pri izolatérskych prácach,
•	zaobchádzať s protipožiarnym zariadením,
•	uplatňovať moderné a progresívne pracovné metódy,
•	používať osobné ochranné pracovné pomôcky a zariadenia,
•	dodržiavať pracovný poriadok a zásady správania sa v kolektíve. 
	
Hodnotiaci štandard pre ISDV
 
Predmetom overenia a hodnotenia bude:

Teoretická časť
1.	Orientácia v odbornej terminológii,  technickej a projektovej dokumentácii stavebných konštrukcií pozemných stavieb, technických listoch,  a katalógoch materiálov a výrobkov, návodoch a pod., technickej normalizácii a štandardizácii.
2.	Základné stavebné konštrukcie pozemných stavieb a druhy rozvodov v budovách súvisiacich s izolatérskymi prácami.
3.	Druhy, vlastnosti a umiestnenie materiálov na zhotovenie izolatérskych prác stavebných konštrukcií a rozvodov.
4.	Meranie a určovanie spotreby materiálu potrebného pre izolatérske práce na stavebných konštrukciách a rozvodoch.
5.	Dopravné prostriedky a mechanizačné zariadenia na manipuláciu s materiálom pri doprave, skladovaní a ukladaní na stavbe.
6.	Kontrola a preberanie staveniska pred zhotovením izolatérskych prác.
7.	Príprava a ručné opracovanie materiálov pri izolatérskych prácach stavebných konštrukcií a rozvodov.
8.	Druhy ručného a mechanizovaného náradia, nástrojov a pomôcok používaných pri meraní a opracovaní izolačných materiálov na zhotovenie izolácií na stavebných konštrukciách a vnútorných rozvodoch.
9.	Pracovné a technologické postupy ručného opracovania materiálov používaných pri izolatérskych prácach stavebných konštrukcií a rozvodov.
10.	Hlavné zásady a technologické postupy izolatérskych prác na stavebných konštrukciách a rozvodoch v budovách predpísané normami, výrobcami stavebných izolačných materiálov alebo projektantom.
11.	Jednoduché pracovné a ochranné lešenie pri izoláciách plochých striech.
12.	Chyby pri zhotovení izolácií a spôsoby ich odstránenia.
13.	Pracovné postupy pri oprave a rekonštrukcii starých izolačných vrstiev na stavebných konštrukciách a rozvodoch v budovách.
14.	Kontrola kvality vykonaných prác pri zhotovení jednotlivých druhov izolácií. 
15.	Bezpečnosť a ochrana zdravia pri práci, pri práci vo výškach, hygiena práce a ochrana pred požiarom, osobné ochranné pracovné prostriedky a zariadenia.
16.	Spôsoby likvidácie odpadu z izolatérskych prác, zásady ochrany životného prostredia pri stavebných prácach.

Praktická časť
1.	Čítanie projektovej a technickej dokumentácie stavebných konštrukcií a rozvodov v budovách so zameraním na izolatérske práce (predvedenie s vysvetlením).
2.	Posúdenie pripravenosti pracoviska pre izolatérske práce  (ukážka s vysvetlením). 
3.	Vymeriavanie a výpočet plôch stavebných konštrukcií (plochá strecha, základy, steny, podlahy a iné stavebné konštrukcie) a rozvodov v budovách pre zhotovenie izolácií podľa projektu (predvedenie a výpočet s vysvetlením).
4.	Výpočet spotreby materiálov pre zhotovenie  izolatérskych prác (predvedenie s vysvetlením).
5.	Výber, príprava, opracovanie a ukladanie vhodných materiálov pre zhotovenie hydroizolácií, tepelných a akustických izolácií (predvedenie s vysvetlením).
6.	 Kontrola kvality materiálu na zhotovenie izolácie stavebnej konštrukcie podľa zadania z projektu (predvedenie s vysvetlením).
7.	Doprava a manipulácia s materiálom pri izolatérskych prácach (predvedenie s vysvetlením).
8.	Príprava, používanie / obsluha a údržba ručného a mechanizovaného náradia, nástrojov a pomôcok pri meraní, opracovaní a kladení izolačných materiálov ((predvedenie s vysvetlením).
9.	Zhotovenie izolácie spodnej častí stavby – izolácie suterénov a základových konštrukcií, (praktické predvedenie).
10.	Zhotovenie izolácie plochej strechy a terasy (predvedie s vysvetlením).
11.	Zhotovenie izolácie previsnutých častí budov- balkóny, rímsy (predvedenie s vysvetlením).
12.	Zhotovenie izolácie podláh, stien a stropov podľa zadania (praktické predvedenie).   
13.	Zhotovenie izolácie bazénov a nádrží (praktické predvedenie s vysvetlením).  
14.	Zhotovenie izolácií inštalačných rozvodov budov (praktické predvedenie so zdôvodnením).  
15.	Postavenie jednoduchého pracovného a ochranného lešenia pri izoláciách plochých striech , používanie osobných ochranných pracovných prostriedkov pri práci vo výškach (predvedenie so zdôvodnením).
16.	Vykonanie opravy/výmeny/rekonštrukcie starých izolačných vrstiev stavebných konštrukcií  podľa zadania a navrhnutie spôsobu likvidácie vzniknutého stavebného odpadu (predvedenie s vysvetlením a zdôvodnením).
17.	Dodržiavanie aktuálnych pracovných predpisov týkajúcich sa BOZP, hygieny práce a ochrany pred požiarom, používanie osobných ochranných pracovných prostriedkov pri izolatérskych prácach, zaobchádzanie s protipožiarnym zariadením (zdôvodniť pri každom praktickom predvedení izolatérskych prác!).